Ha az eladástól számítva 60 napon belül megvásároljátok az új ingatlant és végtörlesztitek a hitelt, a bejegyzett jogok automatikusan átkerülnek az ingatlan nyilvántartásban a következő lakásra vagy házra, és nem kell visszafizetni a kamattámogatást/gyermekvállalási támogatást.
60 napon túl így lehet eladni a CSOK Plusszal érintett lakást és másikat vásárolni vagy építeni, ha a nem szeretnétek a kamattámogatást visszafizetni:
Kérelmezni kell a Kormányhivataltól a a kamattámogatás, illetve gyermekvállalási támogatás visszafizetésével kapcsolatos kötelezettség felfüggesztését.
Az igénybe vett kamattámogatás, illetve gyermekvállalási támogatás összegét az „10032000-01501315 Kincstár lakáscélú kedvezmények letéti számlára” be kell fizetnetek, és a kölcsön teljes fennálló összegére nézve végtörlesztéssel élnetek.
Ebben az esetben a Kormányhivatal építési szándék esetében 3 évig, vásárlási szándék esetében 1 évig felfüggeszti a visszafizetési kötelezettségeteket.(A felfüggesztés időtartama egy alkalommal legfeljebb két évvel meghosszabbítható.)
A mint megvan az új ingatlan, visszakapjátok a letéti számlán lévő összeget. Ha az új ingatlan kisebb értékű az eladottnál, akkor a kincstári letéti számlán elhelyezett összeg, illetve annak az eladási és a vételár különbözetével arányos része visszafizetett kamattámogatásnak, illetve visszafizetett gyermekvállalási támogatásnak minősül.
Természetesen azt is megtehetitek, hogy előbb vásároljátok meg vagy építitek fel az új otthonotokat, és azután értékesítitek a meglévő, támogatással érintett ingatlant. Ez esetben 1 év áll rendelkezésetekre, hogy eladjátok azt. Ha a hitelt végtörlesztitek, a bejegyzett jogok automatikusan átkerülnek az ingatlan nyilvántartásban a következő lakásra vagy házra, és nem kell visszafizetni a kamattámogatást/gyermekvállalási támogatást.